ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ТЕСКЕМЕ


2017-жылдын «03» октябры	№ 139	Москва шаары

Украинадан чыгарылган жана Евразия экономикалык бирлигинин бажы аймагына ташып келинген болоттон ысытылып басылган бурчектерге карата демпингге каршы чаралары колдонулган мезгилинде бааларга мониторинг жүргүзүү жөнүндө

1. Атаандаштык (монополияга каршы) саясатты жүзөгө ашыруу жана (же) жүргүзүү компетенциясы кирген Евразия экономикалык бирлигинин мүчө мамлекетттеринин мамлекеттик бийлик органдарынан Евразия экономикалык комиссиясынын Коллегиясынын 2017-жылдын 3-октябрындагы № 133 чечими күчүнө кирген күндөн тартып жана аталган Чечимде каралган демпигге каршы чараларынын мөөнөтү ичинде Евразия экономикалык комиссиясына ар бир жарым жылдыктын жыйынтыгы боюнча Евразия экономикалык бирлигинин тиешелүү мүчө мамлекетинде колдонулуучу болоттон ысытылып басылган, текчелеринин туурасы 20 мм 200 мм чейин болгон бирдей текчелүү, анын ичинде углероддуу, аз легирленген жана легирленген болоттон жасалган (коррозияга туруктуулардан тышкары) бурчектердин товардык рыноктогу бааларынын динамикасы жөнүндө маалыматты жиберип туруусу суралсын.  
2. Евразия экономикалык комиссиясынын Монополияга каршы жөнгө салуу департаменти Евразия экономикалык комиссиясына ушул тескеменин 1-пунктунда көрсөтүлгөн маалымат келип түшкөн күндөн тартып бир айлык мөөнөттө Евразия экономикалык комиссиясынын Коллегиясына Евразия экономикалык бирлигинин тиешелүү товардык рыногундагы баалардын динамикасы тууралуу кабарласын.  
3. Ушул тескеме кабыл алынган күндөн тартып күчүнө кирет.

